Temalacatzingo noso Temalakatsin, se kalpan ipan Mexko. Temalacatzingo ipan on Tlatilanal itoka Olinalá, ipan on Ueyitlalyeualkan itoka Guerrero. Temalacatzingo kipiya 3,000 tlakamej uan siuamej. Miyek maseualmej chantij ipan Temalakatsin, yejuamej tlajtouaj nauatl. Temalacatzingo ualeua itech tlajtojli nauatl "tetl" uan "malakatl". Sekimej tlaltikpakchanejkej ipan Temalakatsin kineki tlen inin kalpan Tlatilanal yes. Yenkuik Tlatilanal noijki Temalacatzingo itoka yes.
Achtopa maseualmej chantiaj ne Temalakatsinko ipan xiuitl 1525. Yejuamej chijchiua sekimej temej intoka Temalakatl. Temalacatzingo kipiya miyek iluimej niman mijtotiaj.
Temalakatsin kipiya miyek tlachijchikej. In tlachijchikej chijchiua melak sanoyej tlachijchiuaj kentla Bules, Cajitas, Lacas, niman Juguetes. On tlachijchikej kitekitiltiaj se kuauitl itoka "Linaloe". On kojtli Linaloe ikuauitl kipiya se kuajli ajuiyak.
